CELEX: 32015R1507
Language: sl
Date: 2015-09-09 00:00:00
Title: Izvedbena uredba Komisije (EU) 2015/1507 z dne 9. septembra 2015 o spremembi Izvedbene uredbe Sveta (EU) št. 1371/2013 o razširitvi dokončne protidampinške dajatve, uvedene na uvoz nekaterih tkanin z odprto mrežno strukturo iz steklenih vlaken s poreklom iz Ljudske republike Kitajske, na uvoz poslan med drugim iz Indije, ne glede na to, ali so deklarirane kot izdelek s poreklom iz Indije ali ne

10.9.2015   
            
            
               SL
            
            
               Uradni list Evropske unije
            
            
               L 236/1
            
         IZVEDBENA UREDBA KOMISIJE (EU) 2015/1507
   z dne 9. septembra 2015
   o spremembi Izvedbene uredbe Sveta (EU) št. 1371/2013 o razširitvi dokončne protidampinške dajatve, uvedene na uvoz nekaterih tkanin z odprto mrežno strukturo iz steklenih vlaken s poreklom iz Ljudske republike Kitajske, na uvoz poslan med drugim iz Indije, ne glede na to, ali so deklarirane kot izdelek s poreklom iz Indije ali ne
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), ter zlasti člena 11(3) in člena 13(4) Uredbe,
   ob upoštevanju naslednjega:
   A.   VELJAVNI UKREPI
   
   
               (1)
            
            
               Svet je z Izvedbeno uredbo (EU) št. 791/2011 (2) uvedel preostalo protidampinško dajatev v višini 62,9 % na uvoz nekaterih tkanin z odprto mrežno strukturo iz steklenih vlaken s poreklom iz Ljudske republike Kitajske („LRK“).
            
         
               (2)
            
            
               Po preiskavi proti izogibanju so bili navedeni ukrepi z Izvedbeno uredbo Sveta (EU) št. 1371/2013 (3) razširjeni na uvoz nekaterih tkanin z odprto mrežno strukturo iz steklenih vlaken, poslanih med drugim iz Indije, ne glede na to, ali so deklarirane kot izdelek s poreklom iz Indije ali ne („razširjeni ukrepi“).
            
         B.   ZAHTEVEK ZA PREGLED
   
   
               (3)
            
            
               Evropska komisija („Komisija“) je naknadno prejela zahtevek za delni vmesni pregled v skladu s členom 11(3) in členom 13(4) osnovne uredbe.
            
         
               (4)
            
            
               Zahtevek je vložila družba Pyrotek India Pvt. Ltd. („vložnik“), proizvajalec izvoznik nekaterih tkanin z odprto mrežno strukturo iz steklenih vlaken („zadevna država“), omejen pa je bil na možnost pridobitve izvzetja iz razširjenih ukrepov.
            
         
               (5)
            
            
               Komisija je proučila dokaze, ki jih je predložil vložnik, in ugotovila, da so zadostni za utemeljitev začetka preiskave v skladu s členom 11(3) in členom 13(4) osnovne uredbe. Komisija je zato 23. septembra 2014 z objavo obvestila o začetku v Uradnem listu Evropske unije
                   (4) začela preiskavo.
            
         C.   IZDELEK, KI SE PREGLEDUJE
   
   
               (6)
            
            
               Izdelek v tem pregledu so tkanine z odprto mrežno strukturo iz steklenih vlaken z velikostjo celice več kot 1,8 mm po dolžini in širini ter s težo več kot 35 g/m2, razen diskov iz steklenih vlaken, s poreklom iz Ljudske republike Kitajske ali poslane iz Indije, ne glede na to, ali so deklarirane kot s poreklom iz Indije ali ne („izdelek, ki se pregleduje“), ki se trenutno uvrščajo pod oznaki KN ex 7019 51 00 in ex 7019 59 00.
            
         D.   PREISKAVA
   
   (a)   Obdobje preiskave
   
               (7)
            
            
               Obdobje preiskave je trajalo od 1. januarja 2010 do 30. junija 2014, obdobje poročanja pa od 1. julija 2013 do 30. junija 2014.
            
         
               (8)
            
            
               Komisija je uradno seznanila družbo Pyrotek in predstavnike Indije o začetku pregleda. Zainteresirane strani so bile pozvane, da izrazijo svoja mnenja, in obveščene, da lahko zahtevajo zaslišanje. Tak zahtevek ni bil prejet.
            
         
               (9)
            
            
               Komisija je družbi Pyrotek poslala vprašalnik in v določenem roku prejela odgovor. Komisija je zbrala in preverila vse informacije, ki so bile potrebne za pregled. Preveritveni obisk je bil izveden v prostorih družbe Pyrotek v krajih Chennai in Pune v Indiji.
            
         (b)   Vložnik
   
               (10)
            
            
               Vložnik je indijska hčerinska družba večnacionalne skupine Pyrotek s sedežem v ZDA. Skupina Pyrotek je dobavitelj različnih vrst potrošnega materiala in orodij za kovinsko industrijo in industrijo aluminija.
            
         
               (11)
            
            
               Natančneje, vložnik proizvaja izdelek, ki se pregleduje, v indijskem obratu v kraju Chennai in ga prodaja svojim povezanim družbam v Uniji. Povezane družbe v Uniji v večini primerov nadalje predelujejo izdelek, ki se pregleduje, in ga prodajajo končnim strankam.
            
         (c)   Ugotovitve preiskave
   
               (12)
            
            
               Preiskava je pokazala, da je vložnik začel proizvodnjo izdelka, ki se pregleduje, avgusta 2011, in potrdila, da je bil vložnik od začetka obdobja preiskave, s katero so bili uvedeni razširjeni ukrepi, zmožen proizvesti celotno količino, ki jo je izvozil v Unijo. Zlasti je bilo ugotovljeno, da je bil obseg prodaje v skladu s proizvodno zmogljivostjo in z nakupom surovine (preja).
            
         
               (13)
            
            
               Preiskava je pokazala tudi, da vložnik ni povezan z nobenim proizvajalcem izvoznikom, za katerega se uporabljajo veljavni ukrepi.
            
         
               (14)
            
            
               Preiskava je nadalje potrdila, da vložnik ni sodeloval v praksah izogibanja, kakor so opredeljene v členu 13 osnovne uredbe.
            
         
               (15)
            
            
               Preiskava je zlasti pokazala, da, čeprav je precejšnja količina surovin (zlasti preje) kupljena od Ljudske republike Kitajske, tega ni mogoče šteti za aktivnost sestavljanja v skladu s členom 13(2) osnovne uredbe.
            
         
               (16)
            
            
               Ob upoštevanju teh ugotovitev je Komisija ugotovila, da je vložnik dejanski proizvajalec izdelka, ki se pregleduje, in da bi ga bilo zato treba izvzeti iz razširjenih ukrepov.
            
         E.   POSTOPEK
   
   
               (17)
            
            
               Ukrepi iz te uredbe so v skladu z mnenjem odbora, ustanovljenega s členom 15(1) Uredbe (ES) št. 1225/2009 –
            
         SPREJELA NASLEDNJO UREDBO:
   Člen 1
   Člen 1(1) in (2) Uredbe (EU) št. 1371/2013 se nadomesti z naslednjim:
   
      „1.   Dokončna protidampinška dajatev, ki se uporablja ‚za vse druge družbe‘ in je bila uvedena s členom 1(2) Uredbe (EU) št. 791/2011 na uvoz tkanin z odprto mrežno strukturo iz steklenih vlaken z velikostjo celice več kot 1,8 mm po dolžini in širini ter težo več kot 35 g/m2, razen diskov iz steklenih vlaken, s poreklom iz Ljudske republike Kitajske, se razširi na uvoz tkanin z odprto mrežno strukturo iz steklenih vlaken z velikostjo celice več kot 1,8 mm po dolžini in širini ter težo več kot 35 g/m2, razen diskov iz steklenih vlaken, poslanih iz Indije in Indonezije, ne glede na to, ali so deklarirane kot izdelek s poreklom iz Indije in Indonezije ali ne, ki se trenutno uvrščajo pod oznaki KN ex 7019 51 00 in ex 7019 59 00 (oznake TARIC 7019510014, 7019510015, 7019590014 in 7019590015), razen tistih, ki jih proizvajata družba Montex Glass Fibre Industries Pvt. Ltd. (dodatna oznaka TARIC B942) in družba Pyrotek India Pvt. Ltd. (dodatna oznaka TARIC C051).
      2.   Uporaba izvzetja, ki je bilo odobreno družbama Montex Glass Fibre Industries Pvt. Ltd. in Pyrotek India Pvt. Ltd., je pogojena s predložitvijo veljavnega trgovinskega računa carinskim organom držav članic, ki je skladen z zahtevami iz Priloge k tej uredbi. Če tak račun ni predložen, se uporabi protidampinška dajatev v skladu z odstavkom 1.“
   
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. septembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 22.12.2009, str. 51.
   
      (2)  Izvedbena uredba Sveta (EU) št. 791/2011 z dne 3. avgusta 2011 o uvedbi dokončne protidampinške dajatve in dokončnem pobiranju začasne dajatve, uvedene na uvoz nekaterih tkanin z odprto mrežno strukturo iz steklenih vlaken s poreklom iz Ljudske republike Kitajske (UL L 204, 9.8.2011, str. 1).
   
      (3)  Izvedbena uredba Sveta (EU) št. 1371/2013 z dne 16. decembra 2013 o razširitvi dokončne protidampinške dajatve, uvedene z Izvedbeno uredbo (EU) št. 791/2011 na uvoz nekaterih tkanin z odprto mrežno strukturo iz steklenih vlaken s poreklom iz Ljudske republike Kitajske, na uvoz nekaterih tkanin z odprto mrežno strukturo iz steklenih vlaken, poslanih iz Indije in Indonezije, ne glede na to, ali so deklarirane kot izdelek s poreklom iz Indije in Indonezije ali ne (UL L 346, 20.12.2013, str. 20).
   
      (4)  Obvestilo o začetku delnega vmesnega pregleda protidampinških ukrepov, ki se uporabljajo za uvoz nekaterih tkanin z odprto mrežno strukturo iz steklenih vlaken s poreklom iz Ljudske republike Kitajske, kakor so razširjeni na uvoz, poslan iz Indije, ne glede na to, ali je deklariran kot s poreklom iz Indije ali ne (UL C 330, 23.9.2014, str. 8).